Potso e nngwe e ka nna gore, kgopo go tewa eng? Selo se se kgopo ke selo se se sa tlhamalalang; selo se se sokameng. Ka puo e e tlhamaletseng, lore lo lo kgopo ke lo lo sokameng. Jaanong fa seane se re, ga e gate lore lo kgopo, se raya eng? Seane se raya gore, fa motho yo o tiro di maswe, a ka otlhaiwa ka thupa, ga a ke a nna a boela mekgwa ele e a neng a e tlwaetse. 4 Elija o ne a direla Jehofa ka dinako tsa mathata e bile o ile a lebana le diteko di le dintsi. Kgosi ya Iseraele e bong Ahabe o ne a sa ikanyege. Mosadi wa gagwe e bong Jesebele o ne a le bosula e bile a obamela Baale. Ahabe le Jesebele ba ile ba dira gore Baiseraele ba le bantsi ba obamele Baale e bile ba ile ba bolaya baporofeti ba le bantsi ba ga Jehofa. Elija ene o ile a kgona go tshaba. Gape o ne a kgona go itshokela leuba ka gonne o ne a ikaegile ka Jehofa. (1 Dikg. 17:2-4, 14-16) Mo godimo ga moo, o ile a ikaega ka Jehofa fa a ne a ya go kopana le baporofeti ba ga Baale. O ne a kgothaletsa Baiseraele gore ba direle Jehofa. (1 Dikg. 18:21-24, 36-38) Elija o ile a bona Jehofa a mo thusa e bile a mo sireletsa mo dinakong tseo tsa mathata.